ẓelgum tecbeḥ nezzeh am wakken i tecbeḥ teslit n wenẓar, amzur-is d ayezzfan annect-ila-t, rnu d awraɣ aceɛlal am ddheb-lyaqut. Ma d mmi-tsen yerra-yasen luda d asawen, imi i yugi ad yesker axxam n ddunit skud ddren; dɣa kra kkan wussan n useggas d netta d acali, d amenter gar uxxam d lexla anda i tt-yettarra i ṣṣyada kan. am Tikwal, mi ara iruḥ ad yawi aɛidiw-is ad d-isew, ẓelgum ula d nettat tettruḥu ɣer lɛinṣer-nni n waman, tessucuf-d dinna. Dɣa yiwen n wass, yeɣli-yas wanẓad deg umzur-is awraɣ am ddheb-lyaqut deg usarij n tala-nni.